
PRIPONKA
Pomembno za volitve iz Pravil Strokovnega združenja:
Izsek iz 9. člena Pravil Združenja:

Mandat predsednika, podpredsednika, tajnika in blagajnika Združenja traja 4 leta in so lahko po poteku mandata ponovno izvoljeni. Volitve predsednika, podpredsednika, tajnika, blagajnika in članov izvršilnega odbora so tajne.
Predsednik, podpredsednik, tajnik in blagajnik so za delovanje Združenja odgovorni v skladu s pravili in pravnim redom RS, za svoje delo pa izvršilnemu odboru in občnemu zboru Združenja.
Kandidati se prijavijo za kandidaturo v te funkcije praviloma najmanj tri dni pred občnim zborom. Mogoče pa je tudi, da se kandidaturo poda pred začetkom volilnega občnega zbora. Pred tajnim glasovanjem se vsak kandidat na kratko predstavi s svojim programom.

1. odstavek 17. člena Pravil Združenja:
Člani izvršilnega odbora so predsednik, podpredsednik, tajnik in blagajnik Združenja ter 5 (pet) izvoljenih članov. Izvoljenih je pet članov, ki prejmejo najvišje število glasov, pri čemer mora biti razmerje med izvoljenimi zdravniki in zobozdravniki tri proti dva ali obratno. 

Izsek iz 20. člena Pravil Združenja:
Predsednika in podpredsednika se voli skupaj. Člani lahko oddajo svoj glas le za enega kandidata.
Za predsednika je izvoljen kandidat, ki prejme najvišje število vseh glasov.
Če je za predsednika izvoljen zdravnik, je za podpredsednika izvoljen zobozdravnik z najvišjim številom prejetih glasov izmed zobozdravnikov, ki so kandidirali za izvolitev. 
Če je za predsednika izvoljen zobozdravnik, je za podpredsednika izvoljen zdravnik z najvišjim številom prejetih glasov izmed zdravnikov, ki so kandidirali za izvolitev. 

